#### ส่วนที่ 4

**การติดตามและประเมินผล**

การบริหารงานที่ประสบความสำเร็จนั้น ส่วนหนึ่งมาจากการนำนวัตกรรม (Innovation) และกระบวนการบริหารใหม่ๆมาประยุกต์ใช้ในองค์กร ให้บรรลุวัตถุประสงค์และเป้าหมายที่กำหนดไว้ การติดตามและประเมินผลก็เป็นส่วนหนึ่งของกระบวนการบริหารงาน ซึ่งมีหลักการสำคัญ คือการติดตามความก้าวหน้าในการปฏิบัติงานและประเมินผลความสำเร็จของงาน อันจะนำไปสู่การปรับปรุงแก้ไขปัญหาร่วมกันให้บรรลุเป้าหมาย จึงต้องมีการติดตมและประเมินผล เพื่อให้ทรายประสิทธิภาพและประสิทธิผลการดำเนินงานขององค์กรอยู่ในระดับใด เหมาะสมหรือสอดคล้องกับสถานการณ์ปัจจุบันหรือไม่

4.1 การติดตามและประเมินผลยุทธศาสตร์

กระบวนการของแผนพัฒนาท้องถิ่น (พ.ศ.2566-2570) มีองค์ประกอบ 3 ส่วน คือ การวางแผน (Planning) การนำแผนไปปฏิบัติ (Implementation) และการติดตามประเมินผล (Monitor and Evaluation) ฉะนั้นการติดตามและประเมินผลยุทธศาสตร์ สามารถดำเนินการได้ดังนี้

1.ติดตามและประเมินผลกระบวนการ (Process) จัดทำแผนพัฒนาท้องถิ่นโดยตรวจสอบกระบวนการดำเนินการว่าเป็นไปตามวิธีการและขั้นตอนที่กำหนดไว้ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ. 2561 เป็นกรอบในการปฏิบัติงานติดตามและประเมินผล

2.ติดตามประเมินผลความพึงพอใจของประชาชน ต่อการดำเนินงานตามนโยบายขององค์การบริหารส่วนตำบล เป็นการประเมินผลการดำเนินงานในแต่ละยุทธศาสตร์การพัฒนาโดยออกแบบสำรวจความพึงพอใจของประชาชน

 **4.2 การติดตามและประเมินผลโครงการ**

เป็นการประเมินผลที่ช่วยให้ทราบถึงความก้าวหน้าในการดำเนินงานว่าแผนงานหรือโครงการที่ได้ดำเนินการไปแล้วนั้นให้ผลเป็นอย่างไร นำไปสู่ความสำเร็จตามแผนงานที่กำหนดไว้หรือไม่ ใผลสำเร็จมากน้อยเพียงใดเมื่อเปรียบเทียบกับเป้าหมาย หากมีความล่าช้ามีสาเหตุมาจากอะไร สมควรที่จะได้รับการแก้ไขด้วยวิธีการใด เพื่อให้โครงการดังหล่าวเป็นไปตามวัตถุประสงค์และเป้าหมายที่กำหนดไว้ และยังเป็นเครื่องมือชี้วัด ประสิทธิภาพและประสิทธิผลของการดำเนินโครงการ โดยมีประเด็นในการติดตามประเมินผล คือ

1.การติดตามและประเมินผลการดำเนินงาน โยมีตัวชี้วัดเชิงปริมาณ คุณภาพ ความพึงพอใจ และขั้นตอนการดำเนินงานซึ่งผู้รับผิดชอบโครงการจะเป็นผู้กำกับตัวชี้วัด

2.การเบิกจ่ายงบประมาณตามแผนการดำเนินงานประจำปีและเพิ่มเติม

ทั้งนี้องค์การบริหารส่วนตำบล จะนำข้อมูลที่ได้จากการติดตามและประเมินผลโครงการ มาใช้ในการปรับปรุงกระบวนการดำเนินงานให้สอดคล้องกับยุทธศาสตร์ และเป้าหมายที่ได้กำหนดไว้ในแผนพัมนาท้องถิ่น ให้สามารถตอบสนองและแก้ไขปัญหาความต้องการของประชาชนเป็นสิ่งสำคัญ

**ระเบียบ วิธีในการติดตามและประเมินผล**

1.ดำเนินการติดตามและประเมินผลแผนพัฒนาท้องถิ่น 2 ประเภท คือ

 1.1 แผนพัฒนาท้องถิ่น (พ.ศ.2566-2570)

 1.2 แผนการดำเนินงานประจำปีงบประมาณ

2.ประเมินผลความพึงพอใจของประชาชนต่อการดำเนินงานตามยุทธศาสตร์การพัฒนา

3.ศึกษาความพึงพอใจของประชาชนต่อผลการดำเนินงานตามแผนพัฒนาท้องถิ่นในภาพรวม

**เกณฑ์มาตรฐานและตัวชี้วัด**

การติดตามและประเมินผลแผนพัฒนาท้องถิ่น ได้มีเกณฑ์มาตรฐาน (Standard Criteria) และตัวชี้วัด (Indicators) เพื่อใช้เป็นกรอบในการประเมินให้เกิดความชัดเจนเป็นระบบมีมาตรฐานและเป็นที่ยอมรับ โดยใช้เกณฑ์มาตรฐานและตัวชี้วัด ดังนี้

|  |  |  |
| --- | --- | --- |
| เกณฑ์มาตรฐาน(Standard Criteria) | ตัวชี้วัด (Indicators) | กรอบตัวแปร(Attributes) |
| สัมฤทธิผลและการบรรลุวัตถุประสงค์ของโครงการ | ผลผลิต ผลลัพธ์ | ผลต่างระหว่างจำนวนโครงการที่แล้วเสร็จกับจำนวนโครงการทั้งหมด |
| การสนองตอบความต้องการของประชาชน | ระดับความพึงพอใจ | สัดส่วนของประชาชนกลุ่มเป้าหมายที่พึงพอใจและไม่พอใจ ผลสะท้อนกลับ |

ระบบติดตามและประเมินผลแผนการพัฒนาองค์กรปกครองส่วนท้องถิ่น

การวางระบบติดตามและประเมินผลแผนพัฒนาองค์กรปกครองส่วนท้องถิ่นมีสมมุติฐานว่าระบบติดตามและประเมินผลไม่อาจแยกตัวเองออกจากระบบการบริหารแผนทั้งหมด ดังนั้นระบบอื่นๆที่เกิดขึ้นก่อน หน้าที่แผนพัฒนาจะดำเนินการจึงเป็นเหมือนบริบทที่ย่อยจะส่งผลต่อการบริหารแผน และจะส่งผลต่อการติดตามและประเมินผลด้วย เช่นกัน ดังนั้น ระบบติดตามและประเมินผลครั้งนี้สรุปเป็นแผนภาพได้ดังนี้

ระบบวัฒนธรรม

ระบบการเมือง

ระบบสังคม/ท้องถิ่น

ระบบงบประมาณ

ระบบการจัดทำแผน

**ผลลัพธ์**

-ความสำเร็จของการดำเนินการตามแผนเมื่อเปรียบเทียบกับ วัตถุประสงค์/เป้าหมาย

**ผลผลิต**

-ความสำเร็จของการดำเนินการตามแผนในเชิงรูปธรรม

**กระบวนการ**

-การใช้ทรัพยากร

-การดำเนินการตามแผน

-การบริหารแผน

**ปัจจัยนำเข้า**

-แผนพัฒนาท้องถิ่น

-งบประมาณรายจ่าย

-บุคลากร

-ทรัพยากรอื่นๆ

ระบบประเมินผล (Evaluation)

-ความสำเร็จตามวัตถุประสงค์/เป้าหมาย

-การเปลี่ยนแปลงของท้องถิ่นในภาพรวม

**ระบบติดตาม (Monitoring)**

-Input Monitoring

-Performance Monitoring

**4.3 แบบสรุปผลการพัฒนาท้องถิ่นในภาพรวม**

**แบบรายงาน**

แบบประเมินผลแผนฯ

(Input)

แบบติดตามแผนฯ

(Process)

แบบประเมินผลแผนฯ

(Output)

**แบบที่ 1**

การประเมินการจัดทำแผนพัฒนาท้องถิ่นขององค์กรปกครองส่วนท้องถิ่น

**แบบที่ 2**

แบบติดตามและประเมินผลการดำเนินงานขององค์กรปกครองส่วนท้องถิ่น

**แบบที่ 3/1**

แบบประเมินการดำเนินงานตามแผนพัฒนาท้องถิ่น

**แบบที่ 3/2**

แบบประเมินความพอใจต่อผลการดำเนินงานขององค์กรปกครองส่วนท้องถิ่นในภาพรวม

 **4.4 ข้อเสนอแนะในการจัดทำแผนพัฒนาท้องถิ่นในอนาคต**

 **1.ผลกระทบนำไปสู่อนาคต**

องค์การบริหารส่วนตำบลสินปุน ได้จัดบริการสาธารณะเพื่ออำนวยความสะดวกและตอบสนองความต้องการของประชาชนไม่ว่าจะเป็นด้านโครงการพื้นฐาน การศึกษา เศรษฐกิจและสังคมท้องถิ่น ทั้งนี้มุ่งหวังให้ประชาชนมีคุณภาพชีวิตที่ดีขึ้น ในส่วนของการดำเนินโครงการ/กิจกรรมตามแผนพัฒนาท้องถิ่น ซึ่งเป็นการแปลงแผนไปสู่การปฏิบัติ ผลผลิตของโครงการกิจกรรม (Output) ได้ก่อให้เกิดผลกระทบ (Impact) ทั้ง 3 ระดับ คือระยะสั้น สามารถเห็นผลสำเร็จได้ทันทีเมื่อดำเนินโครงการ/กิจกรรม แล้วเสร็จ ระยะกลางและยาว ต้องใช้เวลาในการพัฒนาและดำเนินการ โดยในอนาคตองค์การบริหารส่วนตำบลสินปุนได้วางแผนดำเนินการพัฒนาท้องถิ่นในด้านต่าง ๆ สามารถสรุปได้ ดังนั้น

|  |  |
| --- | --- |
| **ด้าน** | **แนวทางการพัฒนาในอนาคต** |
| 1.ด้านเศรษฐกิจ | -จัดหาหลักสูตรเพิ่มอาชีพเพิ่มรายได้ให้แก่ชุมชน-ส่งเสริมอาชีพการเกษตรตามแนวทางเศรษฐกิจพอเพียง |
| 2.ด้านแหล่งน้ำ | -จัดหาแหล่งน้ำสำรองเวลาฉุกเฉินช่วงหน้าแล้ง-ส่งเสริมการปลูกป่าเพื่อเป็นแหล่งต้นน้ำที่ยั่งยืน |
| 3.ด้านโครงสร้างพื้นฐาน | -จัดให้มีระบบสาธารณูปโภคและสาธารณูปการที่เหมาะสม และเพียงพอในพื้นที่สามารถพัฒนาพื้นที่ให้มีความเจริญ และรองรับการขยายตัวของเมือง-บูรณาการจัดระเบียบสายไฟฟ้า ,สายโทรศัพท์, CCTV ร่วมกับไฟฟ้า.องค์กรโทรศัพท์ต่าง ๆ และหน่วยงานที่เกี่ยวข้อง-พัฒนาระบบการให้บริการน้ำประปาให้ครอบคลุมและมีประสิทธิภาพ และพัฒนาคุณภาพน้ำประปาให้เป็นน้ำประปาดื่มได้ |
| 4.ด้านสังคมและส่งเสริมคุณภาพชีวิต | -พัฒนาบุคลากรด้านการศึกษา และสื่ออุปกรณ์การเรียนการสอนให้มีความทันสมัย รวมทั้งพัฒนาหลักสูตรที่ได้มาตรฐานบูรณาการกับหลักสูตรท้องถิ่น สามารถจัดการเรียนการสอนให้เก็กมีผลสัมฤทธิ์ทางการเรียนที่เป็นเลิศ-สนับสนุนทุนการศึกษาแก่นักเรียนยากจนและด้อนโอกาส-จัดการศึกษาและแหล่งเรียนรู้นอกระบบให้ครอบคลุม เพื่อเป็นแหล่งเรียนรู้ของประชาชนในการพัฒนาตนเองให้ทันกับสถานการณ์โลกที่ปรับเปลี่ยนไป-เสริมสร้างความเข้าใจและการอยู่ร่วมกันภายหลักบวร-ก่อสร่างลานกีฬาและติดตั้งเครื่องออกกำลังกายภายในชุมชน-ก่อสร้างสถานที่ออกกำลังกาย-เพิ่มมาตรดูแลและสร้างภูมิคุ้มกันทางสังคมให้แก่ เด็ก และเยาวชนให้รู้เท่าทันถึงโทษและรูปแบบการแพร่ระบาด รวมถึงวิธีการหลีกเลี่ยง โดยตั้งเป้าหมายให้โรงเรียนในพื้นที่เป็นโรงเรียนปลอดยาเสพติด-ให้การดูแลและช่วยผู้ด้อยโอกาส/พิการอย่างทั่วถึงได้มาตรฐานและมีความเท่าเทียมกัน-เตรียมความพร้อมสำหรับผู่ที่เข้าสู่วัยผู้สูงอายุ และสนับสนุนการดำเนินงานองค์กรผู้สูงอายุ-เสริมสร้างความปลอดภัยในชีวิต และทรัพย์สินแก่ประชาชน ด้วยการติดตั้งกล้อง CCTV บริเวณจุดเสี่ยงเพื่อดูแลรักษาความปลอดภัยภายในพื้นที่ ตลอด 24 ชม.-เพิ่มศักยภาพการปฏิบัติงานของ จนท.งานป้องกันฯและสร้างเครือข่ายรักษาความปลอดภัยทั้งหน่วยงาน ภาครัฐ เอกชน และประชาสังคม ทั้งภายในและนอกพื้นที่ |
| 5.ด้านการเมือง การบริหาร | -ส่งเสริมให้ประชาชนเข้ามามีบทบาทและมีส่วนร่วมในการพัฒนาท้องถิ่น-พัฒนาระบบการจัดเก็บภาษี เพิ่มมาตรการและวางแผนการจัดเก็บภาษีให้เป็นไปตามเป้าหมาย-เพิ่มประสิทธิภาพการประชาสัมพันธ์ข้อมูลข่าวสารต่าง ๆ ขององค์การบริหารส่วนตำบลให้ครอบคลุมและทั่วถึง และเพิ่มช่องทางการประชาสัมพันธื เช่น เสียงตามสาย ,จอ LED ,เว็บไซต์.สื่อโซเซียล ฯลฯ |
| 6.ด้านสาธารณสุข | -ปรับปรุงตลาดและสถานประกอบการให้มีมาตรฐานผ่านเกณฑ์หลักสุขาภิบาล และมีการสุ่มตรวจคุณภาพอาหารสด อาหารสำเร็จรูปอย่างต่อเนื่อง ผู้บริโภคได้บริโภคอาหารที่สะอาดไม่มีสารปนเปื้อนที่เกิดอันตรายแก่ชีวิต-การรณรงค์ป้องกันโรคไข้เลือดออก ทั้งในชุมชนและสถานศึกษา |
| 7.ด้านการบริหารจัดการและอนุรักษ์ทรัพยากรธรรมชาติ | -จัดระบบการกำจัดขยะที่มีประสิทธิภาพ สร้างจิตสำนึกในการทิ้งขยะ และส่งเสริมให้มีการคัดแยกขยะตั้งแต่ภายในครัวเรือน รวมถึงพัฒนาการแปลงขยะให้เป็นพลังงานไฟฟ้า-สร้างสวนสาธารณะพร้อมดูแลรักษาสาธารณให้เป็นลักษณะสวนล้อมเมือง |

 **2.ข้อสังเกต ข้อเสนอแนะ ผลจากการพัฒนา**

หากพิจารณากระบวนการวางแผนพัฒนาท้องถิ่นพบว่า ในขั้นตอนการจัดทำแผนนั้น เป็นไปตามระเบียบกระทรวงมหาดไทยว่าด้วนการจัดทำแผนพัฒนาขององค์กรปกครองส่วนท้องถิ่น พ.ศ.2548 และเพิ่มเตมถึง ฉบับที่ 3 พ.ศ.2561 รวมถึงหนังสือสั่งการของกระทรวงมหาดไทย โดยคำนึงถึงหลักประชารัฐผ่านกระบวนการมีส่วนร่วมของประชาชนเป็นสำคัญ ในส่วนของการนำแผนไปสู่การปฏิบัติรอบปีที่ผ่านมาพบว่า การดำเนินงานบางโครงการ/กิจกรรม ยังเกิดความล่าช้าไม่เป็นไปตามแผนการดำนเนงาน โดยเฉพาะโครงการก่อสร้างทั้งถนน ทางเท้า และท่อระบายน้ำ อันเนื่องมาจากปัจจัยทั้งภายในและภายนอก และสุดท้ายการติดตามประเมินผลแผนพัฒนาท้องถิ่น ในทางปฏิบัติองค์การบริหารส่วนตำบลได้ติดตามประเมินผลการดำเนินงานโครงการ/กิจกรรม ว่าอยู่ในขั้นตอนใด เป็นไปตามแผนการดำเนินงานหรือไม่ มีปัญหาหรืออุปสรรคอย่างไร พร้อมจัดทำรายงานเสนอให้ผู้บริหารได้รับทราบ ทั้งนี้เพื่อเป็นการแก้ไขปัญหาความล่าช้าในขั้นตอนการนำแผนไปสู่ปฏิบัติ ให้สามารถอำนวยความสะดวกและตอบสนองต่อความต้องการแก่ประชาชนได้รวดเร็วยิ่งขึ้น